Arbara arbustosilvio

La Arbara arbustosilvio, Bradypterus mariae, estas specio de birdoj de la familio de Megaluredoj iam lokataj en tiu de Silviedoj. Ĝi apartenas al genro de Arbustosilvioj aŭ bradipteroj kiu enhavas ĉefe speciojn de Afriko kaj Azio. Ties natura habitato estas humidaj arbaroj aŭ arbustaroj. Ĝi estis ĵus disigita el la Kameruna arbustosilvio, Bradypterus lopezi.

Ĝi troviĝas en altaj teroj de sudorienta Niĝerio (Ebenaĵoj Obudu kaj Mambilla, Montoj Gotel) kaj okcidenta Kameruno (Monto Oku, Montoj Bansoj, Altaj Teroj de Bamenda, Ebenaĵo Bambutos, Monto Manenguba, okcidento de altaj teroj de Adamaŭa, Poli).

Ĝi estas ĝenerale bruna birdo pli malhela supre kaj iom pli helbruna sube ĉefe en flankoj kaj iom strieca brusto, dum gorĝo kaj ventro estas pli blankecaj. Ĝi montras brunan traokulan strion kaj pli helbrunan kaj markatan superokulan strion sub tre bruna krono. Ankaŭ la iriso estas tre bruna. La beko estas nigreca kaj la longaj kruroj brunrozkolorecaj.

Bradypterus cinnamomeus bangwaensis (Delacour, 1943, Bangwa, nordokcidenta Kameruno) estas foje konsiderata unu specio kaj foje du. Probable estas parto de la superspecio formata de B. cinnamomeus kaj B. barratti; iame konsiderata samspecifa kun la unua kaj foje ankaŭ traktata kiel raso de B. lopezi pro simileco en voĉo, sed diferenciĝas pro habitatoprefero kaj vosta morfologio (finplumoj pli larĝaj, ne mallarĝaj). La kvar specioj formas grupon de similaj afrikaj specioj de arbaroj kaj arbarbordoj. La birdoj de la Monto Oku povus reprezenti distingan rason. La formo priskribita kiel “Bradypterus mariae manengubae” (Monto Manenguba, Kameruno), kvankam teorie apartenanta al B. lopezi, estas probable varianto. 

 Referencoj 
BioLib

Kategorio:Megaluredoj
Kategorio:Birdoj de Afriko